ඔවුන් අතහැර ජපානයෙන් පිට වී ඒමට බොහෝ දෙනෙකු උත්සාහ දරන අවස්ථාවක, ශ්‍රී ලාංකිකයන් පිරිසක් මේ අයුරින් ජපන් ජනතාවට සහන සැලැසීමට ඉදිරිපත් වීම ශ්‍රී ලංකාවේ කළගුණ දත් බව සහ මිත්‍රත්වය ප්‍රදර්ශනය කිරීමක් විය.ජපානයේ ඉබරකි, තොච්ගි, ගුම්මා ප්‍රාන්තයන්හි වෙසෙන ශ්‍රී ලාංකිකයන් 13 දෙනෙකු මේ සද්කාර්යය සඳහා කිලෝමීටර 430ක් මඟ ගෙවා රිකුසෙන් තකතා නගරය කරා ගිය අතර මේ කටයුතු සංවිධානයෙහි ලා මූලිකත්වය ගනු ලැබුයේ ත්සුකුබා නගරයේ ශ්‍රී සම්බුද්ධාලෝක විහාරයේ විහාරාධිපති තුන්හිටියාවේ ධම්මාලෝක හිමියන් විසිනි.